Tadeusz Kościuszko

Andrzej Tadeusz Bonawentura Kościuszko (Mieračoŭščyna, Polonia-Lituania [hodie Bielorussia] le 4 de februario 1746 – Solothurn, Switza, le 15 de octobre 1817) esseva un officiero del armea e politico polonese, qui serviva in le Revolution American e revolutiones in su pais.

Kościuszko nasceva in 1746 a un familia nobile in Polonia. Ille entrava le academia militar e deveniva un inseniator. In 1769 ille studiava arte e architectura in Paris. In 1774 ille se retornava a Polonia, ubi ille essayava secretemente maritar se a un filia de un general sin successo, e fugiva. 

In 1776 ille viagiava al colonias american, ubi ille deveniva le chef del ingenieros del armea. Kościuszko se retornava a Polonia in 1784. In le principio ille esseva repulsate pro su ideas politic super libertate pro servientes, totevia ille esseva permittite a entrar le armea in 1789. Conductores del governamento de Polonia dependeva de ille pro opponer Russia e Prussia, le quales essayava de vincer le pais. Malgrado planos brillante, Kościuszko esseva vulnerate e capturate per russos. Ille esseva liberate in 1796 con un jure, que ille non se retornarea a Polonia. Ille se retornava al Statos Unite e deveniva un amico de Thomas Jefferson. In 1798 ille viagiava al Francia, sperante que Napoleon adjutarea su causas in Polonia. Ille moriva in Switza in 1817. Su corpore esseva apportate a Polonia e un memoria facite a su honor.

 Referentias 

 https://www.britannica.com/biography/Tadeusz-Kosciuszko
 https://www.thenmusa.org/biogrphies/thaddeus-kosciuszko/
 https://www.monticello.org/research-education/thomas-jefferson-encyclopedia/thaddeus-kosciuszko/
 https://www.americanrevolution.org/tadeusz-kosciuszko-biography/
 https://www.amrevmuseum.org/thaddeus-kosciuszko-virtual-walking-tour

Categoria:Gente polonese
Categoria:Militares
Categoria:Politicos
Categoria:Ingenieros